Ma ei hakka teile valetama -
mul pole sõnumit, mis kaotaks hetkega te probleemid.
Küll aga on mul sõnum, mis võib teid nii radikaalselt muuta,
et te ei hooli enam oma probleemidest.
Aamen?
Probleem aga ongi selles,
et me tahame, et Jumal muudaks me olukordi,
samas kui Tema tahab muuta meid.
IGAPÄEVAELU RÕÕMUD
Iisraellased lükkasid 18 aastat edasi
seda, mida Jumal oli käskinud neil teha.
Ta oli käskinud neil ehitada Tema koda,
aga nad lükkasid seda 18 aastat edasi,
kuna nad olid nii hõivatud oma kodade ehitamisega.
See lugu on Haggai raamatus.
Ma ei hakka aja kokkuhoiu mõttes seda kõike ette lugema,
aga ma loen natukene.
Haggai 1:2: Nõnda räägib vägede Issand
ja ütleb: See rahvas ütleb:
Aeg ei ole veel tulnud Issanda koja ülesehitamiseks.”
Ja laiendatud piiblitõlge lisab:
"...mida Jumal oli käskinud 18 aastat varem teha."
"Ja prohvet Haggai kaudu tuli Issanda sõna."
Kuulake!
Nad palusid nõnda nagu meiegi: "Mis toimub?
Jumal, ma ei saa aru, mis toimub?
Igakord, kui midagi saan, võtab keegi selle ära!" jne. jne.
Nii et Jumal saatis neile sõnumi, ütlemaks, mis toimub.
Ons teil endil aeg istuda oma vooderdatud kodades,
kui see koda on varemeis?
Ja nüüd ütleb vägede Issand nõnda: Pange tähele oma teguviisi!
Te külvate palju, aga saate pisut;
sööte, aga kõht ei saa täis; joote, aga janu ei kao;
riietute, aga ei saa sooja;
ja kes teenib palgalisena, teenib katkisesse kukrusse."
"No just, Issand - sellest ma ju räägingi!"
"Nõnda ütleb vägede Issand: Pange tähele oma teguviisi!"
Olete ikka ärkvel või?
Kas võiks olla võimalik... ja ma ei ütle, et on,
aga kas see võiks mingilgi moel tõsi olla,
et võib-olla
su probleem on su enda süü?
Tõenäoliselt mitte, aga...
Tõenäoliselt mitte, aga pidin selle siiski välja käima,
et võiksid kaaluda seda varianti
samal ajal, kui süüdistad saatanat, valitsust ja kõiki teisi.
Võib-olla peaksid küsima: "Jumal, on põhjus ehk selles,
et ma pole teinud midagi, mida pidanuks tegema?"
Mõttekoht kui selline.
Aamen?
Ära ole nagu see naine, kes abiellus 7'ndat korda.
See on muide tõestisündinud lugu.
See naine läks pastori juurde ja ütles:
"Abiellun sel laupäeval 7'ndat korda
ja tahan, et palvetaksid, et see mees kohtleks mind õigesti."
Tänu Jumalale, et sel pastoril oli julgust öelda:
"Kuna te olete ainus ühine nimetaja kõigis neis abieludes,
peaksime ehk hoopis palvetama teie ja mitte te uue mehe pärast?"
"Minu pärast?"
"Mina ei saa küll süüdi olla!"
Mäletan, kui palusin kord, et Dave muutuks
ja Jumal ütles, et probleem pole Daves.
Mõtlesin: "Kelles siis veel? Peale meie kahe ju pole kedagi teist!
Probleem ei saa ju olla minus!
Pole võimalik, et see oleks minus!"
Mu lemmikmees Piiblis leidub Johannese 5. ptk.'s.
Johannese 5:2-8:
"Aga Jeruusalemmas on Lambavärava juures tiik...Betsata;
sellel on viis sammaskäiku."
Ehk siis, seal oli suur tiik
ja suur hoone selle ümber,
millel olid erinevad sissekäigud sinna tiigi juurde.
Kord aastas tuli ingel ja segas selle tiigi vett.
Kes iganes haigetest esimesena peale seda vette sai,
sai terveks.
See sündis kord aastas.
"Siin lamas suur hulk haigeid, pimedaid, jalutuid, halvatuid...
Aga seal oli inimene,
kes oli olnud haige kolmkümmend kaheksa aastat.
Kui Jeesus nägi teda seal lamamas
ja sai teada, et ta on juba nii kaua aega haige,
küsis ta temalt: Kas sa tahad terveks saada?”
Kas pole mitte kummaline küsimus?
Samas see kätkes endas nii palju enamat.
Jeesuse tegelik küsimus oli:
"Oled sa ka päriselt valmis tegema seda, mis tarvis,
et saada oma elu korda?"
Tohib ma patsutan te armsa pealae peale täna
ja küsin nii viisakalt, kui vähegi oskan:
"Olete te valmis tegema, mis tarvis, et saada oma elu korda?"
See nõuab enamat,
kui vaid pastori poolset käte pealepanemist ja palvetamist.
See nõuab enamat, kui minu saadete vaatamist.
See nõuab enamat, kui sellistel konverentsidel käimist.
Siin on lihtne!
Istute vaid oma kohal ja naerate, kui nalja viskan.
Püüate mitte nutta, kui ma ei nuta.
Kuulate parimat ülistust.
Ilus muusika, hea õpetus...
Ja seda kõike veel tasuta!
Te ei pidanud ostma siia piletit ega tegema üldse midagi!
Te lihtsalt tulite ja istusite maha.
Küll aga pidi keegi teine midagi tegema,
et te saaks täna osa sellest, millest te saate.
Osad me teenistuse partneritest on maksnud teie koha eest siin.
Aamen?
Te plaksutate, elate kaasa ja kõik on nii tore.
"Milline imeline konverents! Lihtsalt imeline!"
Aga siis saab konverents läbi.
See saab mingi hetk läbi
ja te ütlete: "See sai nüüd läbi."
Ja siis teil pole enam seda imeilusat muusikat
ja valgustust ja videosid.
Peate minema tagasi koju selle sama segaduse juurde,
mille juurest lahkusite.
Ma ei hakka teile valetama -
mul pole sõnumit, mis kaotaks hetkega te probleemid.
Küll aga on mul sõnum, mis võib teid nii radikaalselt muuta,
et te ei hooli enam oma probleemidest.
Aamen?
Probleem aga ongi selles,
et me tahame, et Jumal muudaks me olukordi,
samas kui Tema tahab muuta meid.
Mul on nii lõbus, et suudan end vaevu talitseda.
Tagasi selle haige mehe juurde. Kas sa tahad terveks saada?”
Haige vastas talle: Isand,
mul ei ole kedagi, kes mind aitaks tiiki,
kui vesi hakkab liikuma."
"Mul pole kedagi, kes asja minu eest ära teeks."
"Sellal kui mina olen alles teel, astub mõni teine sisse enne mind.”
Olen sellele teemale palju mõelnud,
sest olen sellest mehest 42 aastat jutlustanud.
Võimalik, et olete juba tüdinud sellest, aga ma lihtsalt pean temast rääkima.
Sest kui ta lamas seal 38 aastat,
siis võiks ju arvata,
et ta võinuks selle 38 aasta jooksul vähemalt vääneldes
jõuda sinna tiigi kaldale.
Ja ta oleks võinud mõelda: "Aasta pärast
ei jõua keegi minust ette,
sest kui see ingel välja ilmub, olen ma nii lähedal
oma läbimurdele,
et ma lihtsalt kukutan end sinna vette."
Võiks arvata, et Jeesusel oli hale sellest mehest,
aga Tal polnud.
"Armas aeg, oled lebanud siin 38 aastat!
Keegi jõuab sinust alati ette, kui kahju!
Keegi ei viigi sind sinna tiiki."
Teate, mida Jeesus ütles? "Aja end püsti!"
Aja end püsti!
Seal lause lõpus on suur hüüumärk.
Kuid mulle meeldib ka kõik sellele järgnev,
kus Jeesus käskis tal ka oma kanderaami kaasa võtta.
Ehk teisisõnu: "Korista enda järelt ka kõik see jama,
mille oled selle 40 aasta jooksul kõrbes uitades tekitanud."
Ma ei tea, kuidas teie, aga ma vajaks nüüd tassikest kohvi.
Jah, ma vahel tõesti mõtlen keset jutlustamist,
et vajaks nüüd tassikest kohvi.
- Ma teen teile välja!
Mul on lava taga oma kohvikann juba ootel.
Enne, kui võidmine võimust võtab, on vaja üks kofeiini-laks kätte saada.
Rääkisin tegelikult juba eile õhtul kolmandast valest mõtteviisist,
milleks on: "Palun tehke kõik lihtsaks mu jaoks,
sest ma ei talu seda, kui kõik on liiga raske."
Samas, kui õige suhtumine oleks:
"Andke aga tulla, sest saan hakkama kõigega, mis tarvis
läbi Kristuse, kes on mu jõud."
See on esimene väeline mõte raamatust "Väelised mõtted".
Julgustan inimesi võtma terve aasta, et töötada see raamat läbi
ja võtma ühe väelise mõtte ette terveks kuuks.
Mõtsiklema selle üle ja ütlema seda 20 korda päevas välja:
"Ma suudan kõike, mis tarvis, läbi Kristuse, kes on mu jõud.
Ma ei karda, ma ei taandu ja ma pole argpüks,
sest ma suudan läbi Kristuse kõike, mis tarvis."
Kui seda kuulutad,
oled ka valmis milleks iganes, mis elus ette tuleb.
Kui aga loodad, et kunagi koidab helge päev,
kus sul pole enam mingeid probleeme,
siis oled saatana poolt ikka täiega petetud,
sest päris elu pole selline.
Jah, me elus on aegu, kus kõik on suurepärane,
aga samas on elus erinevaid hooaegu.
On talve ja siis kevadet, mis meile väga meelib
ja siis suve ning sügist, mida eriliselt armastan
ja siis oih - talv jälle!
Elus tuleb ette palju torme
ja mitte kõik neist pole etteennustatavad.
Aamen?
"See on liiga raske! Ma ei suuda seda taluda."
Mulle meeldib 5. Moosese 8. peatükk,
sest elasin ise selliselt, mõistmata, mis mu elus toimub.
Kõik oli lihtsalt nii raske.
Jah, ma seisan täna siin laval
6000-7000 inimese ees ja see kõik on tore,
aga ma alustasin koosolekutega, kus osales vaid 5-9 inimest.
Kord ühel tormisel õhtul teenistust pidades
oli kohal 9 inimest, kellest 5 olid mu enda kaasa toodud.
Õpetasin erinevates banketisaalides,
kus enne tuli eelneva õhtu peo laga kokku koristada.
Olen jutlustanud nii surnud kirikutes,
kus võinuksin 5h jutti kasvõi hääle ära karjuda,
aga kellelgi ei liikunud ükski näolihas selle peale.
Mäletan neid aegu, kui sõitsime Davega mööda kiirteid,
väike treileri-köks auto sabas.
Meil polnud raha, et ööbida hotellis,
mistõttu parkisime end kuhugi parklasse,
et Dave saaks mõne tunni magada ja sõita siis tagasi koju.
Samas olid need ühed parimad ajad, kus Jumal tegi palju imesid.
Meil polnud kedagi muud, kui vaid Jumal,
aga kui Jumal on kõik, kes sul on, siis Ta ka näitab, mida Ta suudab.
Aamen?
Nii juhtiski Jumal mind 5. Moosese 8:2 juurde:
"Ja tuleta meelde kogu teekonda,
mida Issand, su Jumal, sind on lasknud käia
need nelikümmend aastat kõrbes,
et sind alandada, et sind proovile panna,
et teada saada, mis on su südames: kas sa pead tema käske või mitte!"
Salm 7: "Sest Issand, su Jumal, viib sind heale maale,
veeojade, allikate ja sügavate vete maale,
mis voolavad orgudes ja mägedes."
Jumal laseb meil käia läbi raskuste,
et panna meid proovile, teha alandlikuks
ja katsuda läbi, kas peame Ta käske ka orgudes,
sest kui me seda seal ei tee, ei tee me seda ka mäe tippudes.
Mõistate te?
"Kui vaid elu oleks lihtsam!"
Ei. Pead õppima kuuletuma Jumalale ka kõrbes.
Pead õppima tegema seda, mis õige, kui keegi ei vaata.
Sest kui siis head ajad tulevad,
ei lange sa kõigi asjade, õnnistuste, kuulsuse ja kõige muu lõksu.
Võin kinnitada teile, et ma ei arva endast, et oleksin keegi.
Mitte karvavõrdki,
sest olen teinud selle trangli kordi ja kordi läbi
ja võin kinnitada teile, et see, mida sa võid ehitada aastaid,
selle võib Jumal vaid 5 sekundiga maha lõhkuda.
Mul on aukartus Jumala ees, mis tähendab seda,
et ma vähemalt teadlikult ei tee asju, mida Ta ei taha, et ma teeks.
Me vajame seda aukartust hoidma meid veidigi tagasi.
Te isegi ei tea nüüd, kas plaksutada selle peale või mitte.
Ma ei räägi Jumala kartmisest negatiivsel moel.
Ma räägin Jumala austusest ja aukartusest Tema ees,
sest Jumal on Jumal
ja ma ei saa lihtsalt ignoreerida Teda, tehes, mida iganes soovin
ja arvates, et mul saab nii olema suurepärane elu.
Kuidas on lood 1. Peetruse 4:12'ga
ja suhtumisega: "Ma ei talu seda, sest see on nii raske!"
Ei! Ma suudan kõike, mis tarvis.
Ma ei loobu ega anna alla.
1. Peetruse 4:12: "Armsad, ärge võõrastage enestes tulekuumust,
millega teid pannakse proovile..."
Mhm, las ma öelda teile midagi.
Enne, kui teid pole proovile pandud, ei tea te ka päriselt seda, mida teate.
Osa inimesi arvab, et neil on nii palju usku.
Nad on kui usu musternäidis nii oma koguduses kui sõprade seas.
Nad räägivad kõigile teistele, kuidas usaldada Jumalat.
"Ma lihtsalt usaldan Jumalat ja Ta kannab su sellest läbi.
Heida oma koormad Tema peale ja ära muretse!"
Kuniks midagi juhtub nende endiga
ja olukord ei anna järgi.
Ja tegu ei ole vaid aasta, aga 5 aastat kestva probleemiga.
Mõistate te, millest ma räägin?
See on see koht, kus ärgata igal hommikul ja öelda:
"Jumal, anna mulle armu
teenida Sind kogu oma südamest,
ükskõik, kui hullud mu eluolukorrad ka poleks."
Sa teed, mis on õige, isegi, kui su elus pole asjad õigesti.
Nii jõuad ka võiduni,
mida mitte keegi ei saa röövida su käest.
Kui paljud teist tahaks saada täiskasvanuks Jumalas?
Markuse 4:35-38: "Ja samal päeval õhtu jõudes
ütles Jeesus neile: Sõitkem vastaskaldale!”
Kõige esimene kassetile salvestatud õpetus,
mida kuulsin,
tugines just neile salmidele.
"Ja jüngrid lasksid rahvahulgal minna
ning võtsid Jeesuse kaasa, nii nagu ta paadis oli;
ka teisi paate oli temaga."
Mäletate, Jeesus ütles neile: Sõitkem vastaskaldale!”
"Ja tõusis kange tuulispea
ning laineid lõi paati, nii et paat juba täitus veest.
Ja Jeesus oli paadi päras istepadjal magamas..."
On sul ka vahel tunne,
et ajal, mil vajad Jumalat, Ta hoopis magab?
"...ja nad äratasid ta üles ja ütlesid talle:
Õpetaja, kas sa ei hooli sellest, et me hukkume?”
Ja ta ütles neile: Miks te olete nii arad? Olen ju siin."
Me ei peagi igakord teadma, mida Jumal teeb.
Piisab vaid teadmisest, et Ta on meiega.
Ja kui teada tahate,
siis Markuse 5:1 ütleb, et nad jõudsid teisele kaldale.
Kui Jumal ütleb: "Lahkume siit ja läheme teisele kaldale",
siis vahet pole, kui palju torme sind ka tee peal ei tabaks -
sa jõuad sinna teisele kaldale, kui alla ei anna.
Alustada on lihtne.
Kõik on täiega elevil iga uue alguse üle.
"Äge! Ma sean oma elu korda!
Joyce küttis mu ikka täiega üles
ja kõik saab nüüd muutuma."
Ja oletame, et me kohtume 5 aasta pärast taas
ja sa ütled: "Joyce, ma sain oma võidu ja kõik on imeline!"
Kuid selle 5 aasta jooksul pead sa ka
kõige vahepeal toimuvaga hakkama saama.
See on ka põhjus, miks kaotame seal vahepeal inimesi,
sest seal "vahepeal" pole enam ilusat muusikat
ja seda, teist ning kolmandat.
Lõpetuseks veel Matteuse 20:20-22:
"Siis astus Sebedeuse poegade ema koos oma poegadega Jeesuse juurde,
kummardas ja palus temalt midagi.
Jeesus küsis: Mida sa tahad?”
Naine ütles talle: Ütle, et need mu kaks poega
istuksid su Kuningriigis üks su paremal ja teine su pahemal käel!”
Aga Jeesus kostis: Teie ei tea, mida te palute.
Kas te võite juua karikast, mida minul tuleb juua?”
Mõistate te?
Ta ütleb: "Soovite seda aulist kohta?
Siis tuleb ka teatud asjadest läbi minna,
et seda saada."
Aamen.
Aamen, aamen.
Jah, ma seisan täna siin laval ja mu saateid näidatakse üle maailma.
Juhhuuuuu! Äge!
Kuid ma mäletan ka, millest olen läbi käinud.
Ma mäletan neid 40 aastat,
mistõttu ainus, millest vaimustun, on Jumal.
Mitte iseendast,
sest ma tean, et kõik, mida ma teen,
on algusest peale vaid tänu Jumalale.
Ilma Temata ei suudaks ma seda grammivõrdki.
Tõuske palun.
Ütleme koos: "Ma suudan,
mida iganes tarvis
läbi Kristuse,
kes on minu jõud."
Ütlen sageli: "Kust poolt tuul, sealt poolt meel."
Valides oma mõtteid ja joondades neid Jumala Sõnaga
saame ka väe teha asju, millest poleks osanud unistadagi.
Tõlge: Anne-Ly Raukas